കോണ്ഗ്രസില് തലമുറ മാറ്റം വിജയിച്ചില്ല പരിചയ സമ്ബന്നരെ മാറ്റി നിര്ത്തി മുന്നോട്ട് പോകാന് കഴിയില്ലെന്ന് കെ.വി തോമസ് തിരുവനന്തപുരം: കഴിഞ്ഞ നിയമസഭാ തിരഞ്ഞെടുപ്പില് തലമുറ മാറ്റം കോണ്ഗ്രസില് കാര്യമായി വിജയിച്ചില്ലെന്ന് മുതിര്ന്ന നേതാവ് കെ.വി തോമസ്. 52 പുതുമുഖങ്ങളെ നിര്ത്തിയെങ്കിലും രണ്ടു പേരാണ് ജയിച്ചത്.പരിചയ സമ്ബന്നരെ മാറ്റിനിര്ത്തി ഒരു പാര്ട്ടിക്കു പോലും മുന്നോട്ടു പോകാന് കഴിയില്ലെന്നും കെ.വി തോമസ് പറഞ്ഞു. മനോരമ ഓണ്ലൈനിന് നല്കിയ അഭിമുഖത്തിലാണ് അദ്ദേഹം ഇക്കാര്യങ്ങള് വ്യക്തമാക്കിയത്. 1തിരഞ്ഞെടുപ്പ് തോല്വിയെ സംബന്ധിച്ചും അദ്ദേഹം മനസ് തുറന്നു. കോണ്ഗ്രസില് ഗ്രൂപ്പ് അതിപ്രസരം മൂലം ഉണ്ടായിരുന്ന ശക്തി തന്നെ ചേരുന്ന സ്ഥിതിയായിരുന്നെന്നും ബൂത്തു തലം മുതല് കെപിസിസി വരെ സംഘടനാതലത്തിലെ ബലഹീനതയും തോല്വിക്ക് കാരണമായെന്നും അദ്ദേഹം കൂട്ടിച്ചേര്ത്തും. നിയമസഭാ തിരഞ്ഞെടുപ്പ് തോല്വിക്ക് പിന്നാലെ നടന്ന കെപിസിസി പുനഃസംഘടനയില് വര്ക്കിങ് പ്രസിഡന്റ് സ്ഥാനത്ത് നിന്ന് നേരത്തെ കെ.വി തോമസിനെ മാറ്റിയിരുന്നു. അതേസമയം പിണറായി സര്ക്കാരിന്റെ പ്രവര്ത്തനങ്ങളും തിരഞ്ഞെടുപ്പില് ഇടത് വിജയത്തിന് വഴിയൊരുക്കിയെന്നും കെ.വി തോമസ് തുറന്ന് സമ്മതിച്ചു. കോവിഡിനെ നേരിടുന്നതില് ഫലപ്രദമായി മുന്നോട്ടു പോകാന് ഒന്നാം പിണറായി സര്ക്കാരിനു കഴിഞ്ഞു. രാഷ്ട്രീയമായ അഭിപ്രായ വ്യത്യാസങ്ങള് ഉണ്ടെങ്കിലും കെ.കെ.ശൈലജയെ പോലെ ഉള്ളവരുടെ നേതൃത്വത്തെക്കുറിച്ച് പറയാതിരിക്കാന് കഴിയില്ല. എല്ലാം പൂട്ടിയിട്ട ദുസ്സഹമായ ഒരു കാലത്ത് വീട്ടില് കിറ്റും പെന്ഷനും കൃത്യമായി സര്ക്കാര് എത്തിച്ചു. 2നിയമസഭാ തിരഞ്ഞെടുപ്പില് താന് മത്സരിക്കാന് ആഗ്രഹിച്ചിരുന്നെന്നും കെ.വി തോമസ്. യുഡിഎഫ് തോല്ക്കാന് സാധ്യതയുള്ള അഞ്ച് സീറ്റുകളില് ഒന്നില് മത്സരിക്കാമെന്ന നിര്ദേശമാണ് താന് മുന്നോട്ട് വെച്ചതെന്നും എന്നാല് സംസ്ഥാന നേതൃത്വം ഇതിനോട് അനുകൂലമായല്ല പ്രതികരിച്ചതെന്നും അദ്ദേഹം പറഞ്ഞു. നേതൃത്വം താല്പര്യം കാണിക്കാതിരുന്നതില് താന് പിന്നാലെ പോയില്ലെന്നും അദ്ദേഹം വ്യക്തമാക്കി. 3ലോക്സഭാ തിരഞ്ഞെടുപ്പില് തനിക്ക് സീറ്റ് ലഭിക്കാതിരുന്നതും താനിനി പാര്ലമെന്റിലേക്ക് പോകേണ്ടെന്ന് ചിലര് നേരത്തെ തീരുമാനിച്ചതിന്റെ ഭാഗമായാണെന്നാണ് കെ.വി തോമസ് പറയുന്നത്. കോണ്ഗ്രസ് അധികാരത്തില് വന്നാല് താന് മന്ത്രിസഭയിലുണ്ടാകുമെന്നാണ് എതിര്ത്തവര് കരുതിയതെന്നും അത് അനുവദിച്ച് കൊടുക്കാതിരിക്കാനാണ് ശ്രമിച്ചതെന്നും പറഞ്ഞ കെ.വി തോമസ് രാഹുല് ഗാന്ധിക്ക് തന്നോട് എതിര്പ്പില്ലെന്നും കേരളത്തിലെ നേതാക്കളാണ് എതിര്ത്തതെന്നും പറഞ്ഞു. മോദിയെ പുകഴ്ത്തി പ്രസംഗിച്ചു എന്ന വാര്ത്ത അടക്കം തന്നെ എതിര്ക്കുന്നതിന്റെ ഭാഗമായി വന്നതാണെന്നാണ് കെ.വി തോമസ് പറയുന്നത്. പ്രായമായി എന്ന് പറഞ്ഞ് ഒതുക്കാനാണ് ശ്രമിക്കുന്നത്. 73 വയസ്സായ എന്നേക്കാള് പ്രായമുള്ളവര് ഇവിടെ മത്സരിച്ചു, പല പദവികളും നിര്വഹിക്കുന്നു. എന്റെ കാര്യം വരുമ്ബോഴാണ് പ്രശ്നം. സോഷ്യല് മീഡിയിലൂടെയാണ് വലിയ ആക്രമണം നേരിട്ടത്. കെ.വി തോമസ് പറഞ്ഞു. 4കെപിസിസി വര്ക്കിങ് പ്രസിഡന്റ് സ്ഥാനത്ത് തന്നെ നിയമിച്ചതും ഒഴിവാക്കിയതും എന്തിനാണെന്ന് അറിയില്ലെന്നാണ് അദ്ദേഹം പറയുന്നത്. നിയമസഭാ തിരഞ്ഞെടുപ്പ് സ്ഥാനാര്ഥി നിര്ണയവുമായി ബന്ധപ്പെട്ട് ഉയര്ന്നുവന്ന വിവാദങ്ങള്ക്ക് പിന്നാലെയയാണ് കെ.വി തോമസിനെ കെപിസിസി വര്ക്കിങ് പ്രസിഡന്റാക്കുന്നത്. എന്നാല് തിരഞ്ഞെടുപ്പില് കോണ്ഗ്രസ് പരാജയപ്പെടുകയും കോണ്ഗ്രസ് അടിമുടി മാറ്റത്തിന് തുടക്കം കുറിക്കുകയും ചെയ്തിരുന്നു. 5ഈ ഘട്ടത്തിലാണ് കെ.വി തോമസിന് വര്ക്കിങ് പ്രസിഡന്റ് സ്ഥാനം നഷ്ടമാകുന്നത്. കെപിസിസി അധ്യക്ഷനായിരുന്ന മുല്ലപ്പള്ളി രാമചന്ദ്രന് പകരം വര്ക്കിങ് പ്രസിഡന്റായിരുന്ന കെ സഉധാകരനെ അധ്യക്ഷനാക്കിയപ്പോള് മറ്റൊരു വര്ക്കിങ് പ്രസിഡന്റ് കൊടിക്കുന്നില് സുരേഷിനെ തല്സ്ഥാനത്ത് നിലനിര്ത്തുകയും ചെയ്തു. എന്നാല് കെ.വി തോമസിനെ മാറ്റി പകരം പി.ടി തോമസിനെയും ടി സിദ്ധിഖിനെയും വര്ക്കിങ് പ്രസിഡന്റുമാരാക്കി സോണിയാ ഗാന്ധി നിയമന ഉത്തരവിറക്കി. ഈ നീക്കം എന്തിനായിരുന്നെന്ന് അറിയില്ലെന്ന് കെ.വി തോമസ് പറഞ്ഞു. കോണ്ഗ്രസിന്റെ ദേശീയ നേതൃത്വമാണ് അതു ചെയ്തതെന്ന് പറഞ്ഞ അദ്ദേഹം തീരുമാനങ്ങള് നടപ്പാക്കുമ്ബോള് കൂടുതല് കരുതലും ജാഗ്രതയും വേണമെന്നും കൂട്ടിച്ചേര്ത്തു. പ്രതിപക്ഷ നേതാവ് വന്നപ്പോള് മാറ്റം നടപ്പാക്കിയ രീതിക്കെതിരെ ഉയര്ന്ന വിമര്ശനം ചൂണ്ടികാട്ടിയായിരുന്നു അദ്ദേഹത്തിന്റെ മുന്നറിയിപ്പ്. 6അതേസമയം വര്ക്കിങ് പ്രസിഡന്റ് സ്ഥാനത്ത് നിന്ന് മാറ്റിയതുമായി ബന്ധപ്പെട്ട് ചെറിയ പരാതി ഹൈക്കമാന്ഡിന് അറിയിച്ചിട്ടുണ്ടെന്ന് അദ്ദേഹം പറഞ്ഞു. എന്നെ കളിയാക്കുന്ന തരത്തില് ചില അനുഭവങ്ങള് വരാറുണ്ട്. അതിന്റെ ആവശ്യമില്ല. എന്തിനാണ് ഇങ്ങനെ അപമാനിക്കുന്നത്? പാര്ട്ടി ഏല്പിച്ച എല്ലാ ഉത്തരവാദിത്തങ്ങളും ആത്മാര്ഥതയോടെ ചെയ്ത ഒരാളല്ലേ ഞാന്. ഒരു ജോലിയിലും പരാജയപ്പെട്ടിട്ടില്ല എന്ന് അഭിമാനത്തോടെ പറയാന് കഴിയും. 7മുഖ്യമന്ത്രി പിണറായി വിജയനുമായുള്ള അടുപ്പത്തെക്കുറിച്ചും അദ്ദേഹം മനസ് തുറന്നു. പിണറായി വിജയനുമായി ഇപ്പോള് തുടങ്ങിയ ബന്ധമല്ലെന്നും നാട്ടിലെ പല വിഷങ്ങളും മുഖ്യമന്ത്രിയുടെ ശ്രദ്ധയില്പ്പെടുത്താറുണ്ടെന്നും അദ്ദേഹം പറഞ്ഞു. പ്രധാനമന്ത്രി നരേന്ദ്ര മോദിയുമായും തനിക്ക് നല്ല ബന്ധമാണുള്ളതെന്നും അതിന്റെ പേരില് പല വിവാദങ്ങളും ബോധപൂര്വ്വം ഉണ്ടാകാറുണ്ടെന്നും അദ്ദേഹം പറഞ്ഞു. ഒരു സന്ദര്ഭത്തിലും കോണ്ഗ്രസ് വിടാന് ആലോചിച്ചിട്ടില്ലെന്നും അദ്ദേഹം പറഞ്ഞു. ചില പ്രശ്നങ്ങള് ഉണ്ടായിട്ടുണ്ട്. അപമാനിക്കപ്പെടുന്നതിന്റെ വേദന ഉണ്ടായി. രണ്ടു വര്ഷം കാത്തിരുന്നിട്ടും ഒരു പരിഗണനയും ഉണ്ടായില്ലെന്നും അതുകൊണ്ടാണ് സോണിയ ഗാന്ധിക്ക് കത്തയക്കേണ്ടി വന്നതെന്നും അദ്ദേഹം പറഞ്ഞു. അതേസമയം താന് എക്കാലത്തും കോണ്ഗ്രസുകാരനായിരിക്കുമെന്നും കെ.വി തോമസ് വ്യക്തമാക്കി. 8എന്റെ അപ്പന്റെ പേര് കുറുപ്പശേരി ദേവസ്സി വര്ക്കി എന്നാണ്. അമ്മയുടെ പേര് റോസ എന്നാണ്. അതു സത്യമാണെങ്കില് ഞാന് കോണ്ഗ്രസുകാരന് തന്നെയായിരിക്കും. അതില്നിന്നു വ്യത്യസ്തമായ ഒരു സമീപനം ഒരു കാലത്തും എടുത്തിട്ടില്ല. പക്ഷേ ആരെയും ഒതുക്കി പോകാനല്ല കോണ്ഗ്രസ് നോക്കേണ്ടത്. എല്ലാവരെയും കൊണ്ടു പോകുകയാണ് ചെയ്യേണ്ടത്. കെ വി തോമസ് കേരളത്തില് നിന്നുള്ള ഒരു സജീവ രാഷ്ട്രീയപ്രവര്ത്തകനാണ്. 1970ല് ഐ എന് സിയില് ചേര്ന്ന അദ്ദേഹം രണ്ടാം യു പി എ സര്ക്കാരില് കാര്ഷികമന്ത്രാലയത്തിലെ സംസ്ഥാന മന്ത്രി, ഉപഭോക്തൃകാര്യാലയഭക്ഷ്യപൊതുവിതരണ മന്ത്രാലയത്തിന്റെ സംസ്ഥാന മന്ത്രി എന്നിങ്ങനെ തന്റെ ഉദ്യോഗനില ഉന്നതസ്ഥാനത്തെത്തിക്കുന്നതിനായി അശ്രാന്തം പ്രവര്ത്തിച്ചു. അദ്ദേഹം 16മത് ലോകസഭയില് കേരളത്തിലെ എറണാകുളത്തെ പ്രതിനിധാനം ചെയ്യുകയും അഞ്ച് തവണ അദ്ദേഹം ഈ സ്ഥാനത്ത് സേവനമനുഷ്ഠിക്കുകയും ചെയ്തു.2001ല് എറണാകുളം അസംബ്ലി മണ്ഡലത്തില് നിന്ന് നിയമസഭ അംഗമായി തിരഞ്ഞെടുക്കപ്പെട്ട തോമസ് 2006ല് എറണാകുളത്ത് നിന്ന് വീണ്ടും എം.എല്.എ ആയി. 20012004 കാലത്ത് എ.കെ. ആന്്റണി മന്ത്രിസഭയിലെ കാബിനറ്റ് വകുപ്പ് മന്ത്രിയായും പ്രവര്ത്തിച്ചു. source: oneindia.com